VIRON PASTORIT AREENALLA
Hei! Olen Healing Rooms Viron toimitusjohtaja Anton Tuul.
Olen täällä ystäväni pastori Eenok Palmin kanssa.
Hei! - Tänään aiheemme on -
parantuminen Jumalan avulla ja terveyden säilyttäminen.
Paranemisella on tärkeä rooli lopunajan herätyksen tulossa.
Sen vuoksi sen ymmärtäminen on tärkeää.
Se helpottaa siihen uskomista ja sen välittämistä muille.
Paraneminen kuuluu uskoville.
Jeesus kuoli ristillä, jotta voisimme olla terveitä -
ja elää terveinä. Näin ymmärrän Raamatusta.
Uskovina emme voi soveltaa elämässämme sellaista, -
mitä emme itse ymmärrä.
Siksi meidän täytyy lukea, tutkia ja pohtia Jumalan sanaa.
Jotta voimme olla terveitä, meidän täytyy ymmärtää, -
että meillä on terveys Jeesuksen haavojen kautta.
Jo kauan ennen Jeesusta profeetta Jesaja julisti, -
mitä Jeesuksen kuolema merkitsee.
Jes. 53:4 profeetta Jesaja sanoo, -
että Jeesus kantoi sairautemme ja kipumme.
Jesaja jatkaa Jes. 53:5, -
että pahojen tekojemme tähden Häntä haavoitettiin ja runneltiin.
Häntä rangaistiin, jotta meillä olisi rauha, -
ja Jeesuksen haavojen kautta meidät on parannettu.
Profeetta Jesaja puhuu kärsivästä palvelijasta.
Kun katsomme kristillisen kirkon koko historiaa eteenpäin -
aina profeetta Jesajaan asti, -
historiasta ei löydy ketään, -
johon kuvaus sopisi paremmin kuin Kristukseen.
Lukemasi on toteutunut Hänessä.
Jesaja puhuu tässä asioista, -
jotka Jumala oli päättänyt jo aikaisemmin.
Jeesus tuli, alistui Isänsä tahtoon -
ja toteutti Jumalan päätöksen meidän kaikkien vuoksi.
Omissa ajatuksissaan Jumala on jo parantanut meidät.
Olemme parantuneet, eikä niin, että paranemme sitten joskus.
Tätä Hänen haavojensa kautta paraneminen tarkoittaa.
Uudessa Testamentissa Pietari painottaa ikuista totuutta: -
"Hänen haavainsa kautta te olette paratut."
Pietari sanoo näin 1. Piet. 2:24. jakeessa.
Siinä kerrotaan, mitä on jo tapahtunut.
Pietari kertoo, että Jeesus kantoi syntimme ristillä, -
jotta me synnistä pois kuolleena eläisimme vanhurskaudelle, -
ja lisää, että Hänen haavainsa kautta meidät on parannettu.
Kun katsomme näitä kohtia Jesajasta ja Pietarin kirjeestä, -
ymmärrämme, että Jumala on valmistanut terveyden -
hengellisessä maailmassa.
Tarvitsemme siitä ilmoituksen hengessämme, -
jotta voimme omistaa sen.
Usein uskovat eivät pysty ottamaan terveyttä vastaan, -
koska meillä on tietoa, mutta ei ilmestystä totuudesta.
Tieto tulee älylliseltä tasolta, kuten kouluista ja yliopistoista.
Meillä voi olla paljon tietoa. Tarkoitukseni ei ole sanoa -
mitään pahaa älyllisestä tiedosta.
Tarvitsemme hengen tasolla elävää ilmestystä Jumalalta.
Ilmoitus on Jumalan sanan ymmärtämistä hengellisesti.
Se, mitä Pyhä Henki antaa.
Jeesus sanoi, että Pyhä Henki ottaa Häneltä -
ja antaa meille tai tuo esille.
Pyhä Henki tuo Jeesuksen teot esille niille, -
jotka sitä tänään tutkivat ja etsivät.
Jumalan henki todistaa meidän henkemme kanssa, -
ei ymmärryksemme kanssa.
Jumala on henki, ja ymmärrämme Häntä vain henkemme kautta.
Siksi ilmestys Jumalan asioista sisimmässämme on tärkeää.
Jumalan lapsina olemme vapaat pimeyden vallasta.
Paavali kirjoittaa Kol. 1:13, -
että Hän on pelastanut meidät pimeydestä ja siirtänyt -
rakkaan Poikansa valtakuntaan.
Kun puhutaan viisaudesta ja tiedosta älyllisellä tasolla -
sekä ilmestyksistä ja tiedosta, mitä mieltä olet Eenok: -
sulkevatko ne toisensa pois tai onko toinen tärkeämpää?
Tästä aiheesta on väitelty kautta aikojen -
ja keskusteltu, ovatko järki ja usko toistensa vastakohtia.
Joissakin tilanteissa voi syntyä konflikteja.
Periaatteessa järki ja usko kuitenkin täydentävät toisiaan.
Emme voi tukeutua vain omaan ymmärrykseemme -
tai pelkästään uskoomme, sillä silloin syntyy ongelmia.
Meille on annettu tasapaino, jossa ne kulkevat käsikkäin.
Joissakin tilanteissa toiselle täytyy antaa etusija.
Jumala on tuonut meidät pimeyden vallasta -
valon valtakuntaan jo täällä maan päällä.
Meidän täytyy ymmärtää, -
miten erilainen uusi asemamme Jeesuksessa on: -
yliluonnollinen muutos pimeydestä Jeesuksen valtakuntaan.
Olemme kyllä vielä tässä maailmassa, -
muttemme enää tästä maailmasta.
Tähän Raamattuun perustuvaan ymmärrykseen perustuen -
rohkenen väittää, että sairaudet eivät kuulu Jumalan valtakuntaan.
Ne ovat saatanan aikaansaannosta eivätkä kuulu meille luonnostaan.
Syntiinlankeemuskertomuksessa -
sairaudet astuvat kuvaan syntiinlankeemuksen jälkeen.
Se ei ollut alun perin Jumalan suunnitelma, -
vaan tuli saatanan kautta.
Kristuksen myötä saatanan rikkoma asia korjaantui.
Paranemisen idea on valmis, se vain ei toteudu itsestään.
Paranemista täytyy etsiä ja rukoilla, -
jotta se toteutuu ihmisille.
Haluan painottaa meille kaikille sitä, -
että meidän ei pidä taistella terveyden vuoksi hurjasti.
Meidän tulee vain ymmärtää, että terveys kuuluu meille.
Meidän tulee ottaa se vastaan Jumalalta.
Eihän meidän tarvitse paastota saadaksemme synnit anteeksi.
Samoin saamme terveyden Jumalan armon ja uskon kautta.
Mitä ikinä olemme saaneet armosta, -
sitä meidän ei tarvitse anoa, paastota tai rukoilla.
Otetaan se hyvän isän lahjana.
Taivaallinen Isämme antaa meille mielellään hyviä lahjoja.
Sanoisin vielä pahuuden valtakunnan -
ja Jumalan valtakunnan välisestä suhteesta sen, -
että usein saatanan toimiala esitetään omana valtakuntana.
Kyse ei ole valtakunnasta. Saatana on langennut ruhtinas, -
jolla on oma seuraajajoukkonsa.
Heillä on ihmisiin tietynlainen vaikutus, -
joka ei johdu valtakunnasta.
Kun edustamme Jumalan lapsina Jumalan valtakuntaa, -
olemme saaneet periaatteessa vallan hallita koko planeettaa.
Saatana on kapinallinen, joka tekee omia töitään -
ja onnistuu siinä toisinaan. - Seurakunnissa puhutaan paljon -
syntien saamisesta anteeksi Jeesuksen veren kautta.
Se on aivan oikein. Puhumme myös sovinnosta.
On hyvä, että näistä tärkeistä asioista puhutaan.
Emme kuitenkaan puhu yhtä paljon raamatullisesta parantumisesta, -
joka on myös ulottuvillamme Jeesuksen veren kautta.
Oletko samaa mieltä kanssani?
Miksi emme puhu tästä ilosanomaan liittyvästä asiasta, -
joka on yhtä tärkeä kuin syntien anteeksi saaminen?
Historiallinen tausta vaikuttaa meihin.
Seurakunnalla on 2000-vuotinen historia.
Seurakunta on yrittänyt harjoittaa parantamista, -
mutta syntien anteeksi saaminen tuntuu helpommalta.
Terveyden kohdalla on koettu takaiskuja kautta aikojen.
Siksi asiaan on alettu suhtautua aremmin, -
jottei haavoittuisi itse tai joutuisi vaikeaan asemaan, -
kun ihminen, jonka puolesta rukoilee, ei paranekaan.
Silloin peräännymme. Ja mikä pahinta, -
teemme siitä opin ja sanomme, ettei se olekaan tärkeää, -
vaan Kristuksen lunastustyössä tärkeintä on syntien anteeksianto.
Näin on, mutta ei pidä vähätellä sitä, -
että Hän kuoli sairautemme tähden.
Koin vuosia sitten vapauttavan ahaa-elämyksen.
Jeesushan käski mennä ja panna kädet sairasten päälle, -
ja he paranevat. Se on Jumalan sanassa, -
eikä sitä muuta seurakuntien hyvät tai huonot kokemukset.
Kun päätän olla kuuliainen Jeesukselle ja lähetyskäskylle -
ja noudatan Hänen käskyjään, en ole vastuussa tuloksista.
Minä päätän olla kuuliainen, mennä ja rukoilla uskossa.
Loppu on Jumalan vastuulla, sillä minä en voi parantaa ketään.
Jumala on se, joka parantaa! - Evankeliumin julistaminen -
onkin aloitteen tekemistä Pyhän Hengen voimassa.
Loppu on Jumalan käsissä. Sama juttu terveyden rukoilussa.
Me teemme aloitteen, mutta tulos on Jumalan käsissä.
Emme voi taata tulosta millään inhimillisellä konstilla.
Kun mietin Jeesuksen sanoja -
panna kädet sairaiden päälle, ja he tulevat terveiksi, -
kuuluvat ne mielestäni kaikille uskoville myös tänään, -
ei vain 2000 vuotta sitten.
Koko Raamattu on Jumalan rakkauskirje meille.
Kun uskon sen sanomaan ja toimin sen mukaan, -
eli toteutan uskoani käytännössä, se poistaa turhaa ahdistusta.
Lupaan Jumalalle pysyä Sanassa ja tehdä, mitä Hän käskee.
Hän huolehtii lopusta.
Tarvitsemme elävää uskoa Raamatun mukaiseen paranemiseen.
Emme tarvitse erityistä voitelua parantaaksemme sairaita.
On toki evankelistoja, joiden kutsumus on parantaa.
Uskon, että lopunaikoina Jumalan voitokkaassa armeijassa -
on tavallisia miehiä, naisia ja lapsia, jotka ovat saaneet -
oikeaa opetusta ja jotka menevät ja parantavat sairaita.
Näin voimme nähdä hyviä tuloksia sairaiden paranemisessa, -
kun uskomme Jeesukseen, joka on sama eilen, tänään ja ikuisesti.
Esimerkiksi 1. Kor. 12. luvussa -
kerrotaan Pyhän Hengen lahjoista. Yksi on parantamisen armolahja.
Tietyillä ihmisillä on tämä Pyhän Hengen lahja, -
he voivat käyttää sitä ja se voi olla aktiivinen koko ajan.
Tavallisilla ihmisillä se toimii tietyissä tilanteissa.
Jumala antaa tämän etuoikeuden, haasteen ja voiman, -
jotta voimme toimia samalla tavalla.
Raamatun mukaan pimeyden ruhtinas kylvää sairautta ja kuolemaa.
Kuoleman henki aiheuttaa erilaisia vaivoja.
Jeesus sanoo Joh. 10:10, että sielunvihollinen on tullut -
vain varastamaan, tuhoamaan ja tappamaan.
Se on perkeleen ansioluettelo: tappaa, varastaa ja tuhota.
Joh. 8:44 Jeesus sanoo myös, -
että perkele on ollut alusta asti valehtelija ja murhaaja.
Kun ymmärrämme kuka on vihollinen -
ja vertaamme sitä siihen, mitä Jeesus sanoo itsestään, -
että Hän tuli, jotta meillä olisi yltäkylläinen elämä, -
ymmärrämme alati uudistaa mieltämme Jumalan sanan avulla, -
kuten Uusi Testamentti opettaa, sillä siinä on ikuinen elämä.
Emme saa antaa itsemme, kuten Paavali sanoo Ef. 4:18, -
joutua ajatuksissamme pimeyteen ja etääntyä Jumalasta -
oman tietämättömyytemme ja sydämen paatumuksen vuoksi.
Tunnen, että tällä hetkellä Virossa, -
Suomessa ja Euroopassa on aika, -
jolloin Jumala rohkaisee kansaansa, -
joka on väsynyt uskonnollisuuteen.
Rohkaisee niitä, jotka haluavat kokea enemmän Jumalan voimaa, -
taivaallista polttoainetta, jotta Jumalaa ylistettäisiin -
ja ihmisten elämä voisi muuttua Jumalan voiman avulla.
Mitä sinä ajattelet tästä? - Tähän voi liittyä myös se, -
että nykyään ihmiset hukkuvat jatkuvaan tietotulvaan.
Pääosin negatiivinen tietotulva rajoittaa oikeaa aloitetta.
Siksi meidän täytyy suhtautua siihen tietoisesti -
ja pyrkiä vähentämään ympäröivästä maailmasta tulevan -
negatiivisen tiedon vaikutusta ja täyttää itsemme Jumalan sanalla, -
rukoilla, etsiä Jumalan tahtoa ja Pyhän Hengen johdatusta -
näissä tilanteissa, jotta pärjäämme niissä, -
ja rohkaista tavallisia uskovia rukoiluun sairaiden puolesta.
Joskus uskovienkin näkee ajattelevan, -
että Jumalalla on erityinen suunnitelma sairauden varalle.
Uskon, että Jumala voi kääntää sairauden hyödyksi.
Vanhempina emme kuitenkaan halua, että lapsemme sairastuu.
Vielä vähemmän Taivaallinen Isä haluaa lastensa sairastavan.
Jos Jumala haluaisi meidän sairastavan, voisimme ajatella, -
ettei Hän anna anteeksi kaikille. Tämä ei ole Raamatun mukaista.
Jumala antaa anteeksi kaikille, jotka sitä Häneltä pyytävät.
Hän haluaa myös parantaa meidät.
Siksi Jeesus lähettää opetuslapsensa -
tekemään samoin, poikkeuksetta.
En usko, että sairaudet olisivat Jumalan kunniaksi.
Jos niin olisi, Jumala ei olisi lähettänyt poikaansa Jeesusta -
kuolemaan ristille sairauksiemme vuoksi.
Periaate on selvä. Säännöt ja poikkeukset täytyy tuntea.
Jos pidämme sääntönä sitä, että ihmiset ovat sairaita, -
eksymme sivuraiteille tai vaikeuksiin.
Jos pidämme sairasta uskovaa poikkeuksena, -
silloin etsimme sääntöä, miten asian pitäisi oikeasti olla.
Siksi olemme terveyden ja sen puolesta rukoilemisen kannalla.
Tähänastiset puheemme ovat kuin Jumalan armon koko olemus.
Onko meillä uskovilla seurakuntalaisilla -
mielestäsi riittävän hyvä käsitys Jumalan armon suuruudesta?
Tähän voisi vastata siteeraamalla laulua, -
joka alkaa sanoin "On armo suuri, ihmeinen".
Eli mitä nopeammin ja paremmin syvennymme armoon, -
sitä paremmin ymmärrämme armon valtavan suuruuden.
Tarvitsemme jatkuvasti avaavaa ilmestystä.
Näemme kauniin nupun, mutta auenneena se on vielä kauniimpi.
Parantajamme ja vapahtajamme Jeesus -
oli itse asiassa ensimmäinen armon apostoli.
Hän ei parantanut käskystä vaan Jumalan armosta.
Hän tekee sitä tänäänkin. Tuhlaajapojan tarinan avulla -
ymmärrämme hyvin Taivaan Isän armollisuuden.
Isä juoksi poikaa vastaan, mitä juutalaiset eivät tehneet.
Yksikään arvokas juutalaismies ei juossut poikaansa vastaan, -
etenkään sellaista, joka tuhlasi isänsä perinnön.
Tarina kertoo Jumalan armon ja rakkauden määrästä.
Sama periaate sopii paranemiseen ja syntien anteeksisaamiseen.
Tarinassakin isä sanoo, -
että kaikki isän oma kuului myös vanhimmalle pojalle.
Vanhin poika ei ymmärtänyt sitä.
Meidänkin pitäisi joskus luopua vanhimman pojan asemasta.
Koko Jumalan perintö Jeesuksessa kuuluu meille, myös terveys.
Jumala ei paranna ketään omien tekojemme vuoksi, -
vaan yksin suuresta armostaan.
Hän on läpeensä hyvä Jumala.
Pidän siitä, mitä Paavali sanoo Jumalan armosta -
Ef. 2:7. jakeessa: -
Jumala haluaa näyttää tulevina aikoina -
armonsa ylenpalttista runsautta hyvyydessään meitä kohtaan -
Kristuksessa Jeesuksessa.
Tämän kohdan perusteella toivon, -
että TV7:n jokainen katsoja ymmärtäisi, -
että Jumalan armo on anteliaisuutta, -
joka toimii eri tilanteissa sinun hyväksesi.
Minusta tuntuu, että Jumalan armon suuruus -
haluaa ilmestyä kaikkien hyväksi erityisesti lopunaikana.
Meidän on hyvä perehtyä armoon, ymmärtää se entistä syvemmin -
ja tutkia, mitä se vielä pitää sisällään.
Teemme armosta joskus pienen ja sievän, -
mutta oikeasti kyse on Jumalan suuresta laupeudesta -
ja hyvästä tahdosta meitä kohtaan. - Aivan.
Tehdään vielä yhteenveto.
Haluan sanoa kaikille katsojille Paavalin sanoin -
jakeesta 1. Kor. 2:9: -
mitä silmä ei ole nähnyt eikä korva kuullut -
ja mistä ihmissydän ei tiedä, sen Jumala on valmistanut niille, -
jotka Häntä rakastavat.
Toivon, että rakkautesi Jeesukseen kasvaa entisestään, -
ymmärrät sen lupauksen suuruuden, -
ojentaudut Jumalan lupauksia kohti ja tartut niihin uskossa.
Pastori Eenok, rukoillaan vielä.
Isä, avaa meille Pyhän Hengen kautta -
Sinussa olevaa rikkautta, joka on kaikkia uskovia varten, -
niin sairaiden puolesta rukoilussa kuin kaikessa muussakin.
Auta meitä näkemään armosi, pyhittäytymään enemmän Sinulle -
ja kokemaan apusi palvelutyössämme. Aamen.
Kiitos, pastori Eenok ja kaikki katsojat, kun olitte seurassamme.
Uskon, että tämä auttoi ymmärtämään, -
miten parantua Jumalan avulla ja pysyä terveenä.
Ole siunattu, tutki Sanaa ja pidä siitä kiinni. Kiitos seurastasi!
Suomennos: Maria Peltokangas